Hillar Palamets

Hillar Palamets (1936. aastani Hillar Heisvald; 13. juuli 1927 Tallinn – 20. mai 2022 Tallinn) oli eesti ajaloolane, pedagoog, ajaloo õpetamise metoodik ja raadioesineja.

Palamets õppis Gustav Adolfi Gümnaasiumis ja Tallinna 7. keskkoolis, mille lõpetas 1946. aastal kuldmedaliga. Seejärel õppis Tartu Riikliku Ülikooli ajaloo osakonnas, ülikooli lõpetas 1951. aastal kiitusega.  

Ta oli aastatel 1955–1958 Tartu 2. Keskkooli direktor, seejärel aspirantuuris ja sai 1963. aastal pedagoogikakandidaadiks. 

Ta oli aastatel 1961–1962 Tartu Riikliku Ülikooli ajaloo-keeleteaduskonna NSV Liidu ajaloo kateedri õpetaja, 1962–1969 vanemõpetaja ja alates
1969. aastast dotsent. Aastail 1974–1984 oli Tartu Riikliku Ülikooli ajalooteaduskonna NSV Liidu ajaloo kateedri juhataja, ta oli Tartu Ülikooli õppejõud 1996. aastani. Palamets oli 1964–1966 TRÜ ajaloo-keeleteaduskonna prodekaan ja 1974–1979 ajalooteaduskonna prodekaan (ühiskondlikel alustel). Tartu ülikoolis õpetas ta ajaloo ja ühiskonnaõpetuse õpetamise metoodikat, NSV Liidu ja Eesti NSV ajaloo kursuseid.

Nõukogude ajal oli Palametsa põhitegevusalaks ajalooteemalise õppekirjanduse üllitamine, aga ka populaarteadusliku sisuga ajalooraamatute kirjutamine. Samuti pühendus ta Tartu linna ning ülikooli ajaloo uurimisele. Pärast Eesti taasiseseisvumist on Palamets jätkanud tööd kolmes viimases valdkonnas. Tema ainulaadne jutustamisoskus tagasid nii töö raadios (Raadio 2 saates "Ajalootund", samuti Raadio Tartus, Kuku raadios, raadios Sun FM ja Nõmme Raadios) kui ka populaarsed giidiekskursioonid, mis tutvustasid tavaliselt Tartu linna või ülikooli.

Raadio 2 sari "Ajalootund" kestis 18 aastat. Viimase, 888. saate luges Palamets linti 20. märtsil 2012.Jaan Olmaru. Hillar Palamets saatis legendaarse raadiosaate ajalooriiulile Postimees, 20.03.2012 

Ta suri 20. mail 2022 ja maeti 13. juulil 2022 Tallinna Metsakalmistule.

Teoseid
PealkiriLisamärkusedAvaldamislinnKirjastusAastaBütsantsi ja Araabia kalifaadi kultuurist ja olustikustTallinnValgus1991Keskaja kultuurist ja olustikustTallinnValgus1982Kümme vakka teatrisoola ehk lugusid teatri - aga ka teiste vaatemängude - algusaegadest ja arenguloost Eestis 1920. aastaniTallinnIlo2006Lugusid Eesti keskajast: ajalooraamat minevikust huvitatud noorteleTallinnIlo2005Lugusid toonasest TartustTartuKleio2003Narva lahingust Narva streigini: õppevahend keskkoolile ENSV ajaloost XVIII-XIX sajandilTallinnValgus1980Pocket guide about Tartu's past and presentTartuDada2005Sergei Eisenstein: elu ja tegevusTallinnEesti Raamat1976Superid, vesternid ja staarid: rajatagustest kommertsfilmidestTallinnEesti Raamat1972Sõidab, hirnub raudne täkk, kel selja taga valge lakk: lugusid minevikust huvitatud noortele sellest, kuidas vanasti reisiti ja koormaid veetiTallinnIlo2005Tartu: fotoalbumTeksti autorTallinnEesti Raamat1976Tartu Kivisild, 1784-1941 = Dorpater Steinbrücke, 1784-1941Teksti autorTartuVanemuise Selts1997Taschenbuch über die Vergangenheit und Gegenwart TartusTartuDada2005Taskuopas Tarton menneisyyteen ja nykypäiväänTartuDada2005Taskuraamat Tartu minevikust ja tänapäevastTartuDada2005Vaatemängud läbi aegade: raamat kultuurihuvilistele noorteleTallinnIlo2006Vanaaja kultuurist ja olustikustTallinnEesti Raamat1976Õpilased ja filmikunstTartu1969Alma mater Tartuensis, 1632-1982 = Tartu Riiklik Ülikool, 1632-1982: fotoalbumKoostaja koos T. IlometsagaTallinnEesti Raamat1982Alma mater Tartuensis: lühiülevaade Tartu Riikliku Ülikooli ajaloost ja tänapäevastKoostajaTallinnValgus1977Lugusid Vanast TiigistTartuKleio2004; 2. trükk 2005.Mälestusi Tartu Ülikoolist 1900-1944Koostaja koos Sergei IssakovigaTallinnOlion1992Tartu 950: fotoalbumKoostaja koos A. MesikäpagaTallinnEesti Raamat1980Tartu laulupeod läbi aegade: lühiülevaadeKoostaja koos V. HaamerigaTartuTartumaa1994Tartu Ülikool, 1802-1977: lühiülevaade ajaloostKoostajaTartu1977Tõestisündinud lood ja anekdoodid 6 samba tagantLugude koguja koos Vello LäänegaTartuTartu Ülikooli Kirjastus2007Üliõpilaslinn Tartu = Tartu - town of students = Тарту - город студенческий : [fotoalbum]Koostaja koos A. MaastikugaTallinnEesti Raamat1986Avalik kõne. Põhiteadmisi kõneoskusestKoostaja ja üks autoritestTallinnEesti Raamat1973O alte Burschenherrlichkeit. Üliõpilaste elust ja olmest keiserlikus Tartu Ülikoolis 1802-1917TallinnIlo2008Islam. 1. ja 2. CD-plaat Hillar Palametsa pajatustegaAudioraamat kahel CD-plaadilTartuElmatar2004Eesti Vabadussõja luguLisatud MP3-vormingus audioraamatTartuElmatar2010Mõtteid ja meenutusi mälumängudest. Koos mälumänguküsimustega ja testidega TartustTartuAtlex2013Pajatusi Keilast ja kaugemaltKeilaSihtasutus Keila Leht2017

 Tunnustus 
1974 Eesti NSV teeneline õpetaja
1985 Eesti NSV riiklik preemia Tartu Ülikooli ajaloo koostajana ja autorina
1996 Tartu Ülikooli medal
2001 Tartu aasta tegu (raamatu "Lugusid toonasest Tartust" eest)
2004 Tartu Kultuurkapitali aastapreemia
2010 Eesti Televisiooni saate "Terevisioon" ilusa käekirja võistluse võitja
2011 Pronksjalajäljed Tartu Teerajajate alleel
2014 Vabariigi Presidendi Kultuurirahastu rahvaluule kogumispreemia
2017 Keila linna aumärk nr 002

 Tartu linna aukodaniku tiitlist loobumine 
Palamets on pälvinud kriitikat tegevuse eest venestamise aastail. 2002. aastal esitasid Tartu Raadio, Eesti Raadio Tartu stuudio, linnavolikogu Keskerakonna fraktsioon ja Keskerakonna Tartu osakond ta Tartu linna aukodanikuks. Katrin Pauts. "Isamaalaste lemmiktoit on Hillar Palamets" Õhtuleht, 19. veebruar 2002

Seepeale saatsid 18. veebruaril 2002 Tartu linnavalitsusele ja volikogule protestikirja 29 ajaloolast ja ühiskonnategelast, sealhulgas Rein Helme, Aimar Altosaar, Lauri Vahtre ja ekspeaminister Mart Laar. "Hillar Palamets oli Nõukogude ajal Eesti ajaloo agar võltsija nii sõnas kui kirjas, kes innukalt teenis kompartei võimu ning venestamist," kirjutati pöördumises, mis ajaloolase Ain Mäesalu kinnitust mööda ei olnud algselt mõeldud ajakirjanduses avalikustamiseks. Õhtulehe andmeil avalikustas kirja Lauri Vahtre. "Ajaloo osakonna õppejõudude seas paistis Palamets silma erilise agarusega teenida tolleaegset võimu," kommenteeris kirja IRL-i poliitik Aimar Altosaar. Lauri Vahtre nimetas intervjuus Õhtulehele Palametsa KGB usaldusisikuks. Tartu tollane linnapea Andrus Ansip ja volikogu esimees Aadu Must pidasid protesti seevastu põhjendamatuks, rõhutades Palametsa pikaajalist head tööd ajaloo populariseerijana.  Protesti tulemusel loobus Palamets lõpuks ise Tartu aukodaniku tiitlist.

Viited

Välislingid
 Indrek Schwede."Hillar Palamets oli nõukogude võimule lojaalne " Eesti Päevaleht, 11. detsember 1999
 Madis Jürgen. "Parteikoosolekuks triikis Palamets püksid ära" Eesti Ekspress, 2002 (taas avaldatud 20. mai 2022)
 Katrin Pauts. "Isamaalaste lemmiktoit on Hillar Palamets" Õhtuleht, 19. veebruar 2002
 Jaak Urmet. "Palamets, Hillar: ajaloolane läbi aja" Virumaa.ee, 7. november 2003
 Priit Pullerits. "Hillar Palamets, unikaalne vestja" Postimees, 26. august 2006
 Hillar Palamets saates "Kukul külas", 10. veebruar 2002, 1. osa, WMA fail, 2. osa, WMA fail

Kategooria:Eesti ajaloolased
Kategooria:Eesti pedagoogid
Kategooria:Tartu Ülikooli ajalooteaduskonna õppejõud
Kategooria:Tartu Ülikooli ajalooteaduskonna professorid
Kategooria:Miina Härma Gümnaasiumi direktorid
Kategooria:Tartu inimesed
Kategooria:Eesti NSV teenelised õpetajad
Kategooria:Rahvaluule kogumispreemia laureaadid
Kategooria:Tartu Ülikooli ajaloo-keeleteaduskonna vilistlased
Kategooria:Metsakalmistule maetud
Kategooria:Sündinud 1927
Kategooria:Surnud 2022